**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«\_\_\_\_»\_\_\_\_\_\_\_\_\_\_\_\_2018 թ. N\_\_\_\_-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին և 3-րդ մասերի պահանջները՝ Կառավարությունը որոշում է.

**1.** Հայաստանի Հանրապետության **կառավարության 2014 թվականի հուլիսի 3-ի «Բարձր լեռնային վայրերում, ծանր, վնասակար, առանձնապես ծանր, առանձնապես վնասակար աշխատանքներ կատարելու դեպքերում պետական պաշտոն զբաղեցնող անձանց տրվող հավելումների չափերը և վճարման կարգը սահմանելու մասին» N 670-Ն որոշման մեջ կատարել հետևյալ փոփոխությունները և լրացումը՝**

**1)** վերնագրում «ՊԵՏԱԿԱՆ ՊԱՇՏՈՆ» բառերը փոխարինել «ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ» բառերով, իսկ ամբողջ տեքստում «պետական պաշտոններ» բառերից հետո լրացնել «և պետական ծառայության պաշտոններ» բառերով».

2) **նախաբանում և 2-րդ կետում** «Պետական պաշտոններ զբաղեցնող անձանց վարձատրության մասին» բառերը փոխարինել «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» բառերով:

**2.** Հայաստանի Հանրապետության **կառավարության 2014 թվականի հուլիսի 3-ի «Հայաստանի Հանրապետության պաշտպանության, ազգային անվտանգության, ոստիկանության հանրապետական գործադիր մարմինների համակարգերում զինվորական ծառայության պաշտոններ զբաղեցնողների, քրեակատարողական ծառայության և փրկարար ծառայության ծառայողների լրավճարների դեպքերը, չափերը և վճարման կարգը սահմանելու մասին» N 710-Ն որոշման մեջ կատարել հետևյալ փոփոխությունները և լրացումը՝**

**1) վերնագիրը շարադրել հետևյալ խմբագրությամբ.**

«Հայաստանի Հանրապետության պաշտպանության, ազգային անվտանգության, ոստիկանության մարմիններում **զինվորական ծառայության պաշտոն զբաղեցնողների**, **քրեակատարողական ծառայության և փրկարար ծառայության ծառայողների լրավճարների դեպքերը, չափերը և վճարման կարգը սահմանելու մասին**».

**2) նախաբանը և 2-րդ կետի 2-րդ ենթակետը** «պետական պաշտոններ» բառերից հետո լրացնել «և պետական ծառայության պաշտոններ» բառերով.

3) որոշման ամբողջ տեքստում և հավելվածներում, բացառությամբ որոշման 2-րդ կետի 1-ին ենթակետի և 3-րդ կետի, «Հայաստանի Հանրապետության կառավարությանն առընթեր ազգային անվտանգության ծառայություն» բառերը համապատասխան հոլովաձևերով փոխարինել «Ազգային անվտանգության ծառայություն» բառերով, իսկ «Հայաստանի Հանրապետության կառավարությանն առընթեր ոստիկանություն» բառերը համապատասխան հոլովաձևերով փոխարինել «Ոստիկանություն» բառերով.

4) 1-ին կետի 8-րդ ենթակետում և 8-րդ հավելվածի վերնագրում և 1-ին կետում «հանրապետական գործադիր մարմինների համակարգերում» բառերը փոխարինել «մարմիններում» բառերով:

**3.** Հայաստանի Հանրապետության **կառավարության 2014 թվականի հուլիսի 3-ի «Զինված ուժերում, ազգային անվտանգության մարմիններում, Հայաստանի Հանրապետության կառավարությանն առընթեր Հայաստանի Հանրապետության ոստիկանությունում, քրեակատարողական և փրկարար ծառայություններում ծառայության առանձնահատկություններով պայմանավորված հավելումների տրամադրման դեպքերը, դրանց վճարման չափերը և կարգը սահմանելու մասին» N 712-Ն որոշման մեջ կատարել հետևյալ փոփոխությունները՝**

**1) վերնագիրը շարադրել հետևյալ խմբագրությամբ.**

**«Զինված ուժերում**, ազգային անվտանգության, ոստիկանության մարմիններում, **քրեակատարողական և փրկարար ծառայություններում ծառայության առանձնահատկություններով պայմանավորված հավելումների տրամադրման դեպքերը, դրանց վճարման չափերը և կարգը սահմանելու մասին».**

2) նախաբանում «Զինծառայողների և նրանց ընտանիքների անդամների սոցիալական ապահովության մասին» Հայաստանի Հանրապետության օրենքի 30-րդ հոդվածի 18-րդ մասի» բառերը փոխարինել «Զինվորական ծառայության և զինծառայողի կարգավիճակի մասին» օրենքի 61-րդ հոդվածի 18-րդ մասի» բառերով, «Պետական պաշտոններ զբաղեցնող անձանց վարձատրության մասին» բառերը փոխարինել «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» բառերով.

3) որոշման ամբողջ տեքստում և հավելվածներում «Հայաստանի Հանրապետության կառավարությանն առընթեր ազգային անվտանգության ծառայություն» բառերը համապատասխան հոլովաձևերով փոխարինել «Ազգային անվտանգության ծառայություն» բառերով, իսկ «Հայաստանի Հանրապետության կառավարությանն առընթեր Հայաստանի Հանրապետության ոստիկանություն» բառերը համապատասխան հոլովաձևերով փոխարինել «Ոստիկանություն» բառերով:

**4.** Հայաստանի Հանրապետության **կառավարության 2014 թվականի հուլիսի 3-ի «Պետական իշխանության մարմիններում քաղաքացիական աշխատանք կատարող և տեխնիկական սպասարկում իրականացնող անձանց պաշտոնային դրույքաչափերը սահմանելու մասին» N 737-Ն որոշման մեջ կատարել հետևյալ փոփոխությունը և լրացումը՝**

1) նախաբանում և 2-րդ կետի 2-րդ ենթակետում «պետական պաշտոններ» բառերից հետո լրացնել «և պետական ծառայության պաշտոններ» բառերով».

2) 2-րդ կետի 5-րդ ենթակետում «կառավարման» բառը փոխարինել «իշխանության» բառով:

**5. Հայաստանի Հանրապետության կառավարության 2014 թվականի հուլիսի 3-ի «Օտարերկրյա պետություններում գործող՝ Հայաստանի Հանրապետության դիվանագիտական ծառայության մարմիններում ծառայող դիվանագետների պաշտոնային դրույքաչափերը, ծառայության հետ կապված ծախսերի փոխհատուցման չափը հաստատելու մասին»** N **738-Ն որոշման նախաբանում** «Պետական պաշտոններ զբաղեցնող անձանց վարձատրության մասին» բառերը փոխարինել «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» բառերով:

**6. Հայաստանի Հանրապետության կառավարության 2014 թվականի հուլիսի 3-ի «Դիվանագիտական պաշտոն զբաղեցնող անձին օտար լեզվի իմացության համար տրվող հավելավճարի չափը և վճարման կարգը հաստատելու մասին» N 739-Ն որոշման նախաբանում** «Պետական պաշտոններ զբաղեցնող անձանց վարձատրության մասին» բառերը փոխարինել «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» բառերով:

**7. Հայաստանի Հանրապետության կառավարության 2014 թվականի սեպտեմբերի 4-ի «Ծառայության առանձնահատկություններով պայմանավորված` Հայաստանի Հանրապետության քննչական կոմիտեի զինվորական քննչական գլխավոր վարչության ծառայողներին տրվող հավելումների չափերը և վճարման դեպքերը սահմանելու մասին»** N **950-Ն որոշման մեջ կատարել հետևյալ լրացումները՝**

**1) նախաբանը** «պետական պաշտոններ» բառերից հետո լրացնել «և պետական ծառայության պաշտոններ» բառերով.

2) **2-րդ կետի 1-ին ենթակետը** «պետական պաշտոն» բառերից հետո լրացնել «և պետական ծառայության պաշտոն» բառերով:

**8. Հայաստանի Հանրապետության կառավարության 2014 թվականի հոկտեմբերի 2-ի «Պետական պաշտոններ զբաղեցնող անձանց վարձատրության մասին» Հայաստանի Հանրապետության օրենքի կիրարկումն ապահովող լիազոր մարմին ճանաչելու մասին» N 1074-Ն որոշման մեջ կատարել հետևյալ փոփոխությունները և լրացումը՝**

**1) վերնագրում, նախաբանում և տեքստում** «Պետական պաշտոններ զբաղեցնող անձանց վարձատրության մասին» բառերը փոխարինել «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» բառերով.

2) նախաբանից հանել «, ինչպես նաև հաշվի առնելով Հայաստանի Հանրապետության կառավարության 2002 թվականի նոյեմբերի 14-ի N 1821-Ն որոշման 2-րդ կետի «ա» ենթակետով հաստատված կանոնադրության 7-րդ կետի «ա», «բ» և 8-րդ կետի «գ» ենթակետերով ամրագրված նպատակները, խնդիրներն ու գործառույթները» բառերը, իսկ «պետական պաշտոն» բառերից հետո լրացնել «և պետական ծառայության պաշտոններ» բառերով.

3) տեքստում «Հայաստանի Հանրապետության աշխատանքի և սոցիալական հարցերի նախարարությունը» բառերը փոխարինել «վարչապետի աշխատակազմի քաղաքացիական ծառայության գրասենյակը» բառերով:

**9. Հայաստանի Հանրապետության կառավարության 2014 թվականի դեկտեմբերի 18-ի «Պետական պաշտոններ զբաղեցնող անձանց բազային աշխատավարձի և պաշտոնային դրույքաչափերի հաշվարկման գործակիցների փոփոխության նպատակով` ըստ մասնագիտությունների ու տարածքների աշխատանքի շուկայի վերլուծության իրականացման կարգը և այդ վերլուծության համար անհրաժեշտ տեղեկատվությունը ներկայացնելու ձևերը հաստատելու և Հայաստանի Հանրապետության կառավարության 2012 թվականի դեկտեմբերի 20-ի N 1676-Ն որոշման մեջ լրացում կատարելու մասին» N 1420-Ն որոշման մեջ կատարել հետևյալ փոփոխությունները և լրացումները՝**

**1)** վերնագիրը, ամբողջ տեքստը, **N 1 հավելվածի վերնագիրը** և **N 1 հավելվածի տեքստը** «պետական պաշտոններ» բառերից հետո լրացնել «և պետական ծառայության պաշտոններ» բառերով.

**2) նախաբանը** «**մասը**» **բառից հետո լրացնել** «, «Քաղաքացիական ծառայության մասին» օրենքի 38-րդ հոդվածի 3-րդ մասի 5-րդ կետը» բառերով.

3) **նախաբանում, N 1 հավելվածի 1-ին կետում և 8-րդ կետի 2-րդ ենթակետում** «Պետական պաշտոններ զբաղեցնող անձանց վարձատրության մասին» բառերը փոխարինել «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» բառերով.

4) 2-րդ կետը շարադրել հետևյալ խմբագրությամբ.

«2. Հանձնարարել պետական կառավարման համակարգի մարմինների ղեկավարներին, մարզպետներին, առաջարկել Սահմանադրական դատարանի նախագահին, անկախ պետական մարմինների և ինքնավար մարմինների ղեկավարներին, մարդու իրավունքների պաշտպանին, գլխավոր դատախազին, քննչական մարմինների ղեկավարներին, վարչապետի աշխատակազմի ղեկավարին, Հանրապետության նախագահի աշխատակազմի ղեկավարին, Ազգային ժողովի աշխատակազմի ղեկավարին՝ երեք տարին մեկ անգամ` մինչև յուրաքանչյուր երրորդ տարվա ապրիլի 1-ը վարչապետի աշխատակազմի քաղաքացիական ծառայության գրասենյակ ներկայացնել սույն որոշման N 2 հավելվածով նախատեսված տեղեկատվությունը:».

5) ուժը կորցրած ճանաչել 4-րդ կետը․

6) 5-րդ կետում «Հայաստանի Հանրապետության աշխատանքի և սոցիալական հարցերի նախարարին» բառերը փոխարինել «Վարչապետի աշխատակազմի քաղաքացիական ծառայության գրասենյակի ղեկավարին» բառերով:

**10. Հայաստանի Հանրապետության կառավարության 2011 թվականի հոկտեմբերի 20-ի «Հայաստանի Հանրապետության պետական իշխանության մարմիններում աշխատանքային ծրագրերի կազմման, էլեկտրոնային փաստաթղթաշրջանառության համակարգ աշխատանքային ծրագրերի մուտքագրման, հաստատման, այդ համակարգով կատարողականների գնահատման և կատարողականների հիման վրա պարգևատրման կարգը հաստատելու մասին» N 1510-Ն որոշման մեջ կատարել հետևյալ փոփոխությունները և լրացումները՝**

**1) նախաբանից հանել ««Իրավական ակտերի մասին» Հայաստանի Հանրապետության օրենքի 14-րդ հոդվածով,» բառերը և նախաբանում «Պետական պաշտոններ զբաղեցնող անձանց վարձատրության մասին» բառերը փոխարինել «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» բառերով.**

**2) որոշման 1.2-րդ կետը շարադրել հետևյալ խմբագրությամբ.**

**«1.2. Սահմանել, որ սույն որոշման հավելվածի V գլխով նախատեսված պարգևատրումները պետական ծառայողներին տրվում են «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքի 22-րդ հոդվածի 1-3-րդ մասերով նախատեսված պարգևատրման ֆոնդից, իսկ պետական ծառայող չհանդիսացող աշխատողներին տրվում են տվյալ մարմնի աշխատավարձի ֆոնդի տնտեսված միջոցներից և (կամ) տվյալ մարմնի նյութական խրախուսման և զարգացման ֆոնդի միջոցներից և (կամ) օրենքով չարգելված այլ աղբյուրներից՝ առկայության դեպքում:».**

**3) ուժը կորցրած ճանաչել 2-րդ, 4-րդ, 6-րդ և 7-րդ կետերը.**

**4) որոշման ամբողջ տեքստում և հավելվածում «պետական կառավարման մարմին» բառերը փոխարինել «պետական մարմին» բառերով.**

**5) հավելվածի 1-ին կետը շարադրել հետևյալ խմբագրությամբ.**

**«1. Սույն կարգով սահմանվում են պետական կառավարման համակարգի մարմինների (բացառությամբ վիճակագրական կոմիտեի), վարչապետի աշխատակազմի, մարզպետարանների (այսուհետ` մարմին), ինչպես նաև այդ մարմիններում պետական ծառայության պաշտոն զբաղեցնող անձանց,** պետական ծառայող չհանդիսացող **անձանց (այսուհետ՝ աշխատող) աշխատանքային ծրագրերի կազմման, մարմնում գործող էլեկտրոնային փաստաթղթաշրջանառության համակարգ (այսուհետ` համակարգ) աշխատանքային ծրագրերի մուտքագրման, հաստատման, աշխատանքային ծրագրերի կատարման արդյունքներով կատարողականների (այսուհետ` կատարողական) գնահատման սկզբունքները և համակարգով կատարողականների գնահատման գործընթացի կազմակերպման հետ կապված հարաբերությունները:».**

**6) հավելվածի 2-րդ կետը շարադրել հետևյալ խմբագրությամբ.**

**«2. Սույն կարգի դրույթները չեն տարածվում մարմնում քաղաքական (բացառությամբ նախարարի տեղակալների), վարչական (բացառությամբ պետական մարմինների ղեկավարների տեղակալների), հայեցողական պաշտոն զբաղեցնող անձանց, քաղաքացիական աշխատանք կատարող և տեխնիկական սպասարկում իրականացնող անձանց վրա:».**

**7) հավելվածի ամբողջ տեքստում համապատասխան հոլովաձևերով «աշխատակազմի ղեկավար» բառերը փոխարինել «գլխավոր քարտուղար» բառերով, «աշխատակազմ» բառը փոխարինել «մարմին» բառով, «կառուցվածքային և առանձնացված ստորաբաժանումներ» բառերը փոխարինել «կառուցվածքային ստորաբաժանումներ և գրասենյակներ» բառերով, «կառուցվածքային կամ առանձնացված ստորաբաժանումներ» բառերը փոխարինել «կառուցվածքային ստորաբաժանումներ կամ գրասենյակներ» բառերով.**

**8) հավելվածի 8-րդ կետը շարադրել հետևյալ խմբագրությամբ.**

**«8. Մինչև ընթացիկ տարվա հոկտեմբերի 15-ը մարմնի բոլոր կառուցվածքային ստորաբաժանումները և գրասենյակները կազմում և տվյալ կառուցվածքային ստորաբաժանման կամ գրասենյակի գործունեության ոլորտը համակարգող պաշտոնատար անձանց հետ (այսուհետ` համակարգող) (համակարգողի առկայության դեպքում) համաձայնեցնելով՝ մարմնի գլխավոր քարտուղարին, Անվտանգության խորհրդի գրասենյակում՝ Անվտանգության խորհրդի քարտուղարին, այն տեսչական մարմնում, որի քաղաքացիական ծառայության պաշտոնների անվանացանկով նախատեսված չէ գլխավոր քարտուղարի պաշտոն, տեսչական մարմնի ղեկավարին, վարչական պաշտոն զբաղեցնող աշխատակազմի ղեկավարին են ներկայացնում իրենց հաջորդ տարվա աշխատանքային ծրագրերի նախնական տարբերակները:».**

**9) հավելվածի 10-կետը շարադրել հետևյալ խմբագրությամբ.**

**«10. Մարմնի ղեկավարը մինչև ընթացիկ տարվա հոկտեմբերի 25-ը համապատասխան պաշտոնատար անձանց հետ քննարկում է տարեկան նախնական աշխատանքային ծրագիրը և ներկայացնում Հայաստանի Հանրապետության վարչապետին, իսկ Հայաստանի Հանրապետության վարչապետի աշխատակազմի ղեկավարը Հայաստանի Հանրապետության վարչապետի աշխատակազմի տարեկան աշխատանքային ծրագիրը ներկայացնում է Հայաստանի Հանրապետության վարչապետին:».**

**10) հավելվածի 18-րդ կետը «ստորաբաժանումների» բառից հետո լրացնել «, գրասենյակների» բառով.**

**11) հավելվածի 26-րդ կետում «առանձնացված և կառուցվածքային ստորաբաժանումների» բառերը փոխարինել «կառուցվածքային ստորաբաժանումների և գրասենյակների» բառերով.**

**12) հավելվածի 33-րդ կետում «ստորաբաժանումների» բառը փոխարինել «կառուցվածքային ստորաբաժանումների, գրասենյակի» բառերով.**

**13) հավելվածի 41-րդ կետը շարադրել հետևյալ խմբագրությամբ.**

**«41. Մարմիններում յուրաքանչյուր կիսամյակի վերջին օրվան հաջորդող առաջին աշխատանքային օրը կատարողականները գնահատում է տվյալ աշխատողի անմիջական ղեկավարը: Մարմնի կառուցվածքային ստորաբաժանման կամ գրասենյակի ղեկավարի կատարողականը գնահատելիս անմիջական ղեկավարը հաշվի է առնում կառուցվածքային ստորաբաժանման աշխատանքների կատարման որակի համար համակարգողի (համակարգողի առկայության դեպքում) կարծիքը:».**

**14)** հավելվածի 43-րդ կետը «3,» թվից հետո լրացնել «3.1,» թվով, իսկ «պայմանագրային հիմունքներով աշխատողների» բառերը փոխարինել «պետական ծառայող չհանդիսացող աշխատողների» բառերով.

**15) հավելվածի 44-րդ կետում.**

**ա. «Կրտսեր և առաջատար խմբի պաշտոն զբաղեցնողների, ինչպես նաև գլխավոր խմբի պաշտոն զբաղեցնող` անմիջական փաստացի մեկ ենթակա ունեցող և առհասարակ ենթակա չունեցող աշխատողների համար» բառերը փոխարինել «Մասնագիտական պաշտոնների խմբի 1-8-րդ ենթախմբերի պաշտոններ զբաղեցնողների, ինչպես նաև ղեկավար պաշտոնների խմբի անմիջական փաստացի մեկ ենթակա ունեցող և առհասարակ ենթակա չունեցող աշխատողների համար» բառերով,**

**բ. «Ընդ որում, ԿԸԳ=ՄԳX90%+ԿՀԳX10%» բառերը փոխարինել «Ընդ որում, ղեկավար պաշտոնների խմբի անմիջական փաստացի մեկ ենթակա ունեցող և առհասարակ ենթակա չունեցող աշխատողների համար` ԿԸԳ=ՄԳX90%+ԱԿՀԳX10%» բառերով, իսկ «ԿՀԳ-ն` կառավարչական հմտությունների գնահատականը» բառերը փոխարինել իսկ «ԱԿՀԳ-ն` անձնային և կառավարչական հմտությունների գնահատականը» բառերով։**

**16) հավելվածի 44.1-ին կետի.**

**ա. 1-ին պարբերության մեջ «ԿՀԳ» բառը փոխարինել «ԱԿՀԳ» բառով,**

**բ. 2-րդ պարբերության մեջ «որտեղ n-ը ղեկավար աշխատողների» բառերը փոխարինել «որտեղ n-ը ենթակա աշխատողների» բառերով.**

**17) հավելվածի 50-րդ կետից հանել «աշխատակազմի» բառը.**

**18) հավելվածի 57-րդ կետից հանել «, ինչպես նաև այն պետական ծառայողները, ովքեր գնահատման համար հիմք հանդիսացող կիսամյակի ընթացքում (ամբողջությամբ կամ որոշակի ժամանակահատվածում) պաշտոն են զբաղեցրել պայմանագրային հիմունքներով,» բառերը.**

**19) հավելվածի 57.1-ին կետում «մարմնի աշխատակազմում» բառերը փոխարինել «մարմնում» բառով.**

**20) հավելվածի Ձև N 1-ի վերնագիրը և նախաբանը շարադրել հետևյալ խմբագրությամբ.**

**«ՊԵՏԱԿԱՆ ՄԱՐՄՆԻ ԱՇԽԱՏԱՆՔԱՅԻՆ ԾՐԱԳՐԻ ԵՎ ԿԱՏԱՐՈՂԱԿԱՆԻ ԳՆԱՀԱՏՄԱՆ ԱԿՏ**

**(համապատասխան պետական մարմնի անվանումը)».**

**21) Ձև N 1-ում «Պետական կառավարման մարմնի աշխատակազմի ղեկավար» բառերը փոխարինել «Պետական մարմնի գլխավոր քարտուղար» բառերով.**

**22) հավելվածի Ձև N 2-ի վերնագրում «(ԲԱՐՁՐԱԳՈՒՅՆ ՊԱՇՏՈՆՆԵՐ)» բառերը փոխարինել «(ՂԵԿԱՎԱՐ ՊԱՇՏՈՆՆԵՐԻ ԽՄԲԻ 1-ԻՆ ԵՎ 2-ՐԴ ԵՆԹԱԽՄԲԵՐԻ ՊԱՇՏՈՆՆԵՐ)» բառերով.**

**23) հավելվածի Ձև N 3-ի վերնագրում «(ԳԼԽԱՎՈՐ ՊԱՇՏՈՆՆԵՐ)» բառերը փոխարինել «(ՂԵԿԱՎԱՐ ՊԱՇՏՈՆՆԵՐԻ ԽՄԲԻ 3-ՐԴ, 4-ՐԴ ԵՎ 5-ՐԴ ԵՆԹԱԽՄԲԵՐԻ ՊԱՇՏՈՆՆԵՐ)» բառերով.**

**24) հավելվածի Ձև N 3.1-ի վերնագրում «ԳԼԽԱՎՈՐ ՊԱՇՏՈՆՆԵՐԻ ԽՄԲԻ ԱՆՄԻՋԱԿԱՆ ՓԱՍՏԱՑԻ ՄԵԿ ԵՆԹԱԿԱ ՈՒՆԵՑՈՂ ԵՎ ԱՌՀԱՍԱՐԱԿ ԵՆԹԱԿԱ ՉՈՒՆԵՑՈՂ ԱՇԽԱՏՈՂՆԵՐԻ ՀԱՄԱՐ» բառերը փոխարինել «(ՄԱՍՆԱԳԻՏԱԿԱՆ ՊԱՇՏՈՆՆԵՐԻ ԽՄԲԻ 1-ԻՆ ԵՎ 2-ՐԴ ԵՆԹԱԽՄԲԵՐԻ ՊԱՇՏՈՆՆԵՐ )» բառերով.**

**25) հավելվածի Ձև N 4-ի վերնագրում «(ԱՌԱՋԱՏԱՐ ՊԱՇՏՈՆՆԵՐ)» բառերը փոխարինել «(ՄԱՍՆԱԳԻՏԱԿԱՆ ՊԱՇՏՈՆՆԵՐԻ ԽՄԲԻ 3-ՐԴ, 4-ՐԴ ԵՎ 5-ՐԴ ԵՆԹԱԽՄԲԵՐԻ ՊԱՇՏՈՆՆԵՐ)» բառերով.**

**26) հավելվածի Ձև N 5-ի վերնագրում «(ԿՐՏՍԵՐ ՊԱՇՏՈՆՆԵՐ)» բառերը փոխարինել «(ՄԱՍՆԱԳԻՏԱԿԱՆ ՊԱՇՏՈՆՆԵՐԻ ԽՄԲԻ 6-ՐԴ, 7-ՐԴ ԵՎ 8-ՐԴ ԵՆԹԱԽՄԲԵՐԻ ՊԱՇՏՈՆՆԵՐ)» բառերով.**

**27) հավելվածի Ձև N 6-ի վերնագիրը շարադրել հետևյալ խմբագրությամբ.**

**«Մասնագիտական պաշտոնների խմբի 1-8-րդ ենթախմբերի պաշտոններ զբաղեցնողների, ինչպես նաև ղեկավար պաշտոնների խմբի անմիջական փաստացի մեկ ենթակա ունեցող և առհասարակ ենթակա չունեցող աշխատողների ընդհանուր գնահատականը».**

**28) հավելվածի Ձև N 7-ի վերնագրում «ՊԵՏԱԿԱՆ ԿԱՌԱՎԱՐՄԱՆ ՄԱՐՄԻՆՆԵՐՈՒՄ» բառերը փոխարինել «ՊԵՏԱԿԱՆ ՄԱՐՄԻՆՆԵՐՈՒՄ» բառերով:**

11. Հայաստանի Հանրապետության կառավարության 2005 թվականի օգոստոսի 11-ի «Ամենամյա լրացուցիչ արձակուրդի իրավունք ունեցող առանձին կատեգորիայի աշխատողների ցանկը, այդ արձակուրդի նվազագույն տևողությունը և տրամադրման կարգը սահմանելու մասին» N 1384-Ն որոշման N 1 հավելվածում՝

1) 16-րդ կետից հանել «քաղաքացիական ծառայող,» բառերը.

2) 18-րդ կետը «պատգամավորի» բառից հետո լրացնել «և Կառավարության անդամների» բառերով.

3) լրացնել հետևյալ բովանդակությամբ 18.1-ին կետով.

«

|  |  |  |  |
| --- | --- | --- | --- |
| 18.1. | վարչական պաշտոններ, ինքնավար պաշտոններ՝ բացառությամբ Սահմանադրական դատարանի դատավորների, Մարդու իրավունքների պաշտպանի, Վճռաբեկ, վերաքննիչ և առաջին ատյանի դատարանների դատավորների, դատախազների, Հայաստանի Հանրապետության քննչական կոմիտեի ծառայողների և Հատուկ քննչական ծառայության ծառայողների | 4 |  |

».

4) 19-րդ կետում «հայեցողական և քաղաքացիական պաշտոն զբաղեցնող» բառերը փոխարինել «հայեցողական պաշտոն զբաղեցնող» բառերով.

5) 20-րդ կետը շարադրել հետևյալ խմբագրությամբ.

«

|  |  |  |  |
| --- | --- | --- | --- |
| 20. | դատական ծառայող | 4 |  |

».

6) ուժը կորցրած ճանաչել 45-րդ կետը:

**12. Հայաստանի Հանրապետության կառավարության 2005 թվականի նոյեմբերի 24-ի «Պետական և տեղական ինքնակառավարման մարմիններում և դրանց ենթակա կազմակերպություններում աշխատաժամանակի սկիզբը և ավարտը սահմանելու մասին» N 2138-Ն որոշման նախաբանը** «**1-ին մասին**» **բառերից հետո լրացնել և** «, Քաղաքացիական ծառայության մասին» օրենքի 28-րդ հոդվածի 3-րդ մասին» բառերով:

13. Սույն որոշումն ուժի մեջ է մտնում պաշտոնական հրապարակմանը հաջորդող օրը, բացառությամբ 10-րդ կետի 14-րդ, 19-23-րդ ենթակետերի և 11-րդ կետի 5-րդ և 6-րդ ենթակետերի:

14. Սույն որոշման 8-րդ և 9-րդ կետերը տարածվում են 2018 թվականի հուլիսի 1-ից հետո ծագած հարաբերությունների վրա:

15. Սույն որոշման 10-րդ կետի 14-րդ, 19-23-րդ ենթակետերն ուժի մեջ են մտնում 2019 թվականի հունվարի 1-ից:

16. Սույն որոշման 11-րդ կետի 5-րդ ենթակետն ուժի մեջ է մտնում 2019 թվականի հունվարի 1-ից, իսկ 6-րդ ենթակետն ուժի մեջ է մտնում 2019 թվականի ապրիլի 1-ից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1. Անհրաժեշտությունը**

«Հայաստանի Հանրապետության կառավարության **մի շարք որոշումներում լրացումներ և փոփոխություններ կատարելու մասին»** Կառավարության որոշման նախագծի մշակումը բխում է «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքում կատարված փոփոխություններից, ինչպես նաև «Քաղաքացիական ծառայության մասին», «Հանրային ծառայության մասին» և «Պետական կառավարման համակարգի մարմինների մասին» օրենքներից:

**2. Ընթացիկ իրավիճակը և խնդիրները**

**1)** Կ**առավարության 2014 թվականի հուլիսի 3-ի N 670-Ն, N 710-Ն, N 712-Ն, N 737-Ն,** N **738-Ն, N 739-Ն,** N **950-Ն որոշումներում կատարվող փոփոխությունները նպատակ ունեն նշված որոշումները համապատասխանեցնել** «Պետական պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություններ և լրացումներ կատարելու մասին» **2018թ. մարտի 23-ին 209-Ն օրենքին (պետական պաշտոնների և պետական ծառայության պաշտոնների նոր դասակարգմանը համապատասխան)** և «Պետական կառավարման համակարգի մարմինների մասին» օրենքին։

**2) Կառավարության 2014 թվականի հոկտեմբերի 2-ի «Պետական պաշտոններ զբաղեցնող անձանց վարձատրության մասին» Հայաստանի Հանրապետության օրենքի կիրարկումն ապահովող լիազոր մարմին ճանաչելու մասին» N 1074-Ն որոշման մեջ կատարվող փոփոխություններով նշված որոշումը համապատասխանեցվում է** «Քաղաքացիական ծառայության մասին» օրենքի 38-րդ հոդվածի 3-րդ մասի 4-րդ կետին՝ համաձայն որի վարչապետի աշխատակազմի քաղաքացիական ծառայության գրասենյակին է վերապահված պետական մարմիններում աշխատանքի վարձատրության քաղաքականության մշակումը։

**3) Կառավարության 2014 թվականի դեկտեմբերի 18-ի «Պետական պաշտոններ զբաղեցնող անձանց բազային աշխատավարձի և պաշտոնային դրույքաչափերի հաշվարկման գործակիցների փոփոխության նպատակով` ըստ մասնագիտությունների ու տարածքների աշխատանքի շուկայի վերլուծության իրականացման կարգը և այդ վերլուծության համար անհրաժեշտ տեղեկատվությունը ներկայացնելու ձևերը հաստատելու և Հայաստանի Հանրապետության կառավարության 2012 թվականի դեկտեմբերի 20-ի N 1676-Ն որոշման մեջ լրացում կատարելու մասին» N 1420-Ն որոշումը ևս համապատասխանեցվում է** «Քաղաքացիական ծառայության մասին» օրենքի 38-րդ հոդվածի 3-րդ մասի 5-րդ կետին՝ համաձայն որի քաղաքացիական ծառայության գրասենյակը Կառավարության սահմանած կարգով իրականացնում է աշխատանքի շուկայի վերլուծություն՝ ըստ մասնագիտությունների և տարածքների։ Բացի այդ ուժը կորցրած է ճանաչվում հիշյալ որոշման **4-րդ կետը, որը կարգավորում էր Քաղաքացիական ծառայության խորհրդի կողմից քաղաքացիական ծառայողների շարժի և հոսունության մասին տեղեկատվությունը Աշխատանքի և սոցիալական հարցերի նախարարություն ներկայացնելու հարաբերություններին։**

**4) Կառավարության 2011 թվականի հոկտեմբերի 20-ի «Հայաստանի Հանրապետության պետական իշխանության մարմիններում աշխատանքային ծրագրերի կազմման, էլեկտրոնային փաստաթղթաշրջանառության համակարգ աշխատանքային ծրագրերի մուտքագրման, հաստատման, այդ համակարգով կատարողականների գնահատման և կատարողականների հիման վրա պարգևատրման կարգը հաստատելու մասին» N 1510-Ն որոշման մեջ կատարվող փոփոխություններով նշված որոշումը համապատասխանեցվում է** «Քաղաքացիական ծառայության մասին» օրենքին, «Պետական կառավարման համակարգի մարմինների մասին» օրենքին, ինչպես նաև «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքին: Հիշյալ որոշման **2-րդ, 4-րդ, 6-րդ և 7-րդ կետերն ուժը կորցրած են ճանաչվում՝ հաշվի առնելով, որ այդ կետերով կարգավորվող հարաբերություններն այլևս արդիական չեն։**

**5)** Կառավարության 2005 թվականի օգոստոսի 11-ի «Ամենամյա լրացուցիչ արձակուրդի իրավունք ունեցող առանձին կատեգորիայի աշխատողների ցանկը, այդ արձակուրդի նվազագույն տևողությունը և տրամադրման կարգը սահմանելու մասին» N 1384-Ն որոշման N 1 հավելվածում կատարվող փոփոխությունները բխում են «Հանրային ծառայության մասին» օրենքով սահմանված պետական պաշտոնների նոր դասակարգումից, ինչպես նաև «Քաղաքացիական ծառայության մասին» օրենքի 2-րդ հոդվածի 1-ին մասին համաձայն՝ հիշյալ օրենքի գործողությունը մի շարք պետական ծառայությունների վրա տարածելու փաստից (20-րդ կետը նոր խմբագրությամբ է շարադրվում, ուժը կորցրած է ճանաչվում 45-րդ կետը)։ Բացի այդ քաղաքացիական ծառայողների լրացուցիչ արձակուրդի տևողությունը սահմանված է «Քաղաքացիական ծառայության մասին» օրենքի 30-րդ հոդվածով, միաժամանակ Կառավարության որոշմամբ պետք է սահմանվի քաղաքացիական ծառայողին արձակուրդ տրամադրելու կարգը և պայմանները: Հետևաբար այլևս անհրաժեշտություն չկա Կառավարության 2005թ. օգոստոսի 11-ի N 1384-Ն որոշմամբ քաղաքացիական ծառայողներին վերաբերող կարգավորումներ սահմանել:

6) Օրենքի 28-րդ հոդվածի 3-րդ մասով Կառավարությանն է վերապահված սահմանելու գործադիր իշխանության մարմիններում աշխատանքային ժամերը: Հաշվի առնելով, որ առաջիկայում մի շարք մարմիններում ևս քաղաքացիական ծառայության համակարգ է ներդրվելու, նախատեսվում է ներկայում հարցը կարգավորել Կառավարության 2005թ. նոյեմբերի 24-ի N 2138-Ն որոշմամբ: Հետագայում, «Քաղաքացիական ծառայության մասին» օրենքը այլ մարմինների վրա տարածելու հետո, գործադիր իշխանության մարմիններում աշխատանքային ժամերը սահմանելու մասին նոր իրավական ակտ կմշակվի:

7) Նախագծի 13-րդ կետով նախատեսվում է Նախագծի 8-րդ և 9-րդ կետերը տարածել 2018 թվականի հուլիսի 1-ից հետո ծագած հարաբերությունների վրա, հաշվի առնելով այն հանգամանքը, որ «Քաղաքացիական ծառայության մասին» ՀՕ-205-Ն օրենքն ուժի մեջ է մտել 2018 թվականի հուլիսի 1-ից, և նշված օրենքի 38-րդ հոդվածի 3-րդ մասի 4-րդ կետի համաձայն Քաղաքացիական ծառայության գրասենյակին (այսուհետ՝ Գրասենյակ) է վերապահվել պետական մարմիններում վարձատրության քաղաքականության իրականացումը, հետևաբար նաև «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքը կիրառող լիազոր մարմնի գործառույթները, իսկ նույն մասի 5-րդ կետի համաձայն՝ Գրասենյակը պետք է իրականացնի աշխատանքի շուկայի վերլուծություն՝ ըստ մասնագիտությունների և տարածքների։

8) Նախագծի 10-րդ կետի 14-րդ և 19-23-րդ ենթակետերն ուժի մեջ մտնելու ժակետ է նախատեսվել 2019 թվականի հունվարի 1-ը, քանի որ քաղաքացիական ծառայության պաշտոների նոր դասկարգումը պետք է իրականացվի 2019 թվականի հունվարի 1-ից:

9) Նախագծի 11-րդ կետի 5-րդ ենթակետով նախատեսվում է քննչական կոմիտեի դեպարտամենտի պետական ծառայողների, հատուկ քննչական ծառայության պետական ծառայողների մասով ամենամյա լրացուցիչ արձակուրդի օրերի իրավունք սահմանող դրույթները ուժը կորցրած ճանաչել 2019 թվականի հունվարի 1-ից, քանի որ այդ ծառայողների վրա «Քաղաքացիական ծառայության մասին» օրենքի գործողությունը տարածվելու է վերը նշված ժամկետից, իսկ 6-րդ ենթակետով՝ ոստիկանության քաղաքացիական ծառայողների համար համանման իրավունք սահմանող դրույթը ուժը կորցրած ճանաչել 2019 թվականի ապրիլի 1-ից, քանի որ հիշյալ ծառայողների վրա «Քաղաքացիական ծառայության մասին» օրենքի գործողությունը տարածվելու է 2019 թվականի ապրիլի 1-ից:

**3. Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ վարչապետի աշխատակազմի քաղաքացիական ծառայության գրասենյակի կողմից։

**4. Ակնկալվող արդյունքը**

«Հայաստանի Հանրապետության կառավարության **մի շարք որոշումներում լրացումներ և փոփոխություններ կատարելու մասին»** Կառավարության որոշման նախագծով Կ**առավարության 2014 թվականի հուլիսի 3-ի N 670-Ն, N 710-Ն, N 712-Ն, N 737-Ն,** N **738-Ն, N 739-Ն,** N **950-Ն որոշումները կհամապատասխանեցվեն** «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքին, **Կառավարության 2014 թվականի հոկտեմբերի 2-ի N 1074-Ն և Կառավարության 2014 թվականի դեկտեմբերի 18-ի N 1420-Ն որոշումները** կհամապատասխանցվեն «Քաղաքացիական ծառայության մասին» օրենքին, իսկ **Կառավարության 2011 թվականի հոկտեմբերի 20-ի N 1510-Ն որոշումը՝** «Պետական կառավարման համակարգի մարմինների մասին» և «Քաղաքացիական ծառայության մասին» օրենքներով նախատեսված կարգավորումներին։

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀՀ ՊԵՏԱԿԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության **մի շարք որոշումներում լրացումներ և փոփոխություններ կատարելու մասին**» Կառավարության որոշման ընդունմամբ` ՀՀ պետական բյուջեից լրացուցիչ միջոցներ չեն պահանջվի:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության **մի շարք որոշումներում լրացումներ և փոփոխություններ կատարելու մասին**» Կառավարության որոշման ընդունմամբ այլ իրավական ակտերում փոփոխություններ կատարելու անհրաժեշտություն չկա: